Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 108

5. évfolyam „A” tagozat Fejlesztési feladatok Hangszeres és zenei ismeretek átadása – Ékesítések: paránytrilla, trilla elõkével és utókával, mordent (írásmódjuk, ritmusuk). – A játszott anyag formai és harmóniai elemzése, hangnemi kitérések értelmezése, moduláció. – Tempójelzések és zenei kifejezések széleskörû ismerete. – Bonyolultabb ritmusképletek eljátszása (kvintola, szextola). – Az ütemfajták, hangjegyértékek átfogó ismerete. – A tanult anyagban szereplõ zenei formák ismerete. A hangszerkezelés fejlesztése – A jó légzés–támasz tudatos alkalmazása és kontrollja. – A hangszer biztos megszólaltatása az alsó és a felsõ regiszterben is, törekedve a kiegyenlített hangzásra. – Tudatos és igényes hangképzés. – A dinamikai árnyalás továbbfejlesztése: p<f –ig, az egészséges hang és a tiszta intonáció megõrzése mellett. – Az önállóság fejlesztése a gazdaságos, módszeres gyakorlásban. – Hangsorok megszólaltatása különbözõ játékmódokban, ritmusvariációkkal, fokról fokra menetekben is. – Kamarazene, vagy zenekari játék. Ajánlott tananyag Munia – Lénárd: 44 válogatott etûd (Eötvös József Könyvkiadó) Hinke: Schule für die Oboe (skálaetûdök) (Peters 2418) Sellner: Etûdök (EMB 12002) Degen: 20 etûd Beekum: 35 etûd Pietsch: Schule für die Oboe (Hofmeister 1036) Snieckowsky: Etûdök I–II. (PWM 6209, 5337) Wiedemann: 45 etûd (Breitkopf 1717) Pusecsnyikov: Válogatott etûdök Kerényi: 55 elõadási darab oboára vagy más dallamhangszerre Corelli – Barbirolli: F–dúr concerto Händel: B–dúr concerto no. 2 Telemann: c–moll szonáta (Breitkopf 4176) Gárdonyi: Fantázia oboára és zongorára Cimarosa: Oboaverseny III–IV. tétel Követelmény A megszerzett ismeretek, készségek önálló alkalmazása. A hangok olvasása, fogásainak ismerete kromatikusan. Hangsorok megszólaltatása, hármashangzatok, tercmenetek, fokról fokra oktávmenetek, különbözõ játékmódok variálásával is. Lassú és gyors szonáta– vagy koncert–tételpár vagy más elõadási darab igényes elõadása lehetõleg kotta nélkül, kísérettel. Kamarazene, vagy zenekari játék. Év végi vizsga ajánlott anyaga: – Egy hangsor, – Egy nagyobb állóképességet igénylõ etûd, – Két elõadási darab vagy egy barokk mû lassú és gyors tétele, vagy egy barokk tétel és egy karakterdarab kísérettel, lehetõleg kotta nélkül. Az egyik darab vagy tétel helyett kamaramû is játszható.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes